Eile õhtul murdsin just pead, et mis pildi ma teile siia jõulutervituste juurde panna võiksin. Aga hommikul lahendas postiljon mu raske olukorra ära - nimelt saabus ta koos minu kallis sõbra Mari saadetud südamekujulise karbikesega, mis oli täis kodutehtud ja kaunistatud imemaitsvaid piparkooke. Need mu pildile jõudsidki! Aitähh, Mari! Koos kinkidega, mille jõulumees kogemata Eva Londoni-kuuse alla oli puistanud ja mille postiljon mõne  aja eest tõi, koos ilusate jõulukaartidega minu ja Henri vanematelt, koos nii paljude sõprade saadetud jõulusoovidega, koos meie väikese tuledesäras kuuse ja paljude küünaldega, mille endale koju oleme kogunud ning koos Eestimaalt saabuvate pakase- ja lumeuudistega, ei tundugi see jõul enam nii kaugel olevat! Aitähh teile kõigile!    Juta, Eva Maria ja Henri